OzLabs/hebrew-wiki-articles huggingface dataset:
כתובת בן שפטבעל

כתובת בן שפטבעל היא כתובת קבורה פיניקית שהתגלתה בגבל. הכתובת מתוארכת ל-500-475 לפנה"ס.

הממצא פורסם בספר "Fouilles de Byblos" של מוריס דונאד (כרך א', 1926–1932, מספר 1143, לוח XXXIII).<ref> and </ref>

== הכתובת ==
הכתובת מורכבת משלושה חלקים, שניים מהם מתחברים. הטקסט של השבר הגדול ביותר מסומן כ-KAI 9A, ותוכנו:

התחברות שברים ב' וג'
הכתובת על השבר השני והשלישי, המחוברים, מסומנות כ-KAI 9B, ותוכנן:

=== משמעות ===
משמעות השבר הראשון היא "[אני ... ב]ן שפטבעל, מלך גבל, פעלתי לי המשכב הזה [...] ביתך(?). אל ת[קום להשית] ארון על ארון, על כן פעל[תי לי המשכב הזה... ופעל אנכי ארון זה ל]י במשכב זה אשר אנכי שוכב בו. ובמקום [הזה...] לי אנ[כי...]תי ברבים. ונתן אנכי א[... אל תפת]ח מ[קום־המשכב] הזה להרגיז עצמותיי, אִ[ם... שמ]ש(?) על[ם(?)...]".<ref name=":0"></ref>

משמעות השברים השני והשלישי היא: "[... אל תפעל לך משכ]ב אצל המשכ[ב זה...] המשכב אשר תפ[תח... אל ישית א]ת ארונו על ארון. אנ[כי... בעל־שמי]ם(?) ובעל אדיר ובעלת וכל א[לי גבל...] בעלת וכל [אלי...]".<ref name=":0" />

== ראו גם ==

* רשימת כתובות כנעניות וארמיות
* כתובות מלכי גבל
* ארון אחירם
* ארון בתנועם
* מצבת יחומלך
* אובליסק אבישם
* הסרקופג של תבנת
* ארון אשמונעזר השני
* כתובות בדעשתרת

== לקריאה נוספת ==
<div class="mw-content-ltr">
* Christopher Rollston, "[http://www.rollstonepigraphy.com/wp-content/uploads/2010/01/Phoenician-Inscriptions.pdf The Dating of the Early Royal Byblian Phoenician Inscriptions: A Response to Benjamin Sass]." MAARAV 15 (2008): 57–93.
* Benjamin Mazar, The Phoenician Inscriptions from Byblos and the Evolution of the Phoenician-Hebrew Alphabet, in The Early Biblical Period: Historical Studies (S. Ahituv and B. A. Levine, eds., Jerusalem: IES, 1986 [original publication: 1946]): 231–247.
* William F. Albright, The Phoenician Inscriptions of the Tenth Century B.C. from Byblus, JAOS 67 (1947): 153–154.
</div>

== הערות שוליים ==

=== ביאורים ===

קטגוריה:כתובות מלכי גבל
קטגוריה:כתובות KAI
קטגוריה:ממצאים ארכאולוגיים מאבן
קור דה יאחר

קורנליס "קור" דה יאחר (בהולנדית: Cornelis "Cor" de Jager; 17 באוגוסט 1925 – 1 בדצמבר 2001) היה גנרל הולנדי אשר שימש כיושב ראש מטה ההגנה (מקביל לרמטכ"ל) בשנים 1980–1983, ולאחר מכן שימש כיושב ראש הוועדה הצבאית של נאט"ו עד 1986.

==ביוגרפיה==
יאחר נולד באוסטבורך ב-17 באוגוסט 1925. לאחר נפילת הולנד בידי הגרמנים במלחמת העולם השנייה הוא נמלט לבריטניה ולמד בבית הספר לתותחנים של הצבא הבריטי. הוא שירת בצבא הבריטי עד 1947 והגיעה לדרגת לוטננט משנה. ב-1949 הוא חזר להולנד והתגייס לצבא ההולנדי.

ב-1 בנובמבר 1980 הוא מונה לראש מטה ההגנה (מקביל לרמטכ"ל). ב-5 ביולי 1983 הוא פרש מהתפקיד והפך ליושב ראש הוועדה הצבאית של נאט"ו בבריסל. ב-30 בספטמבר 1986 הוא פרש מהתפקיד ומהצבא.

==קישורים חיצוניים==

==הערות שוליים==

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:הולנדים במלחמת העולם השנייה
קטגוריה:אנשי צבא בריטים במלחמת העולם השנייה
קטגוריה:קצינים בלגיון הכבוד
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1925
קטגוריה:הולנדים שנפטרו ב-2001
חוברט האוסר

חוברט למברטוס יוהאן האוסר (בהולנדית: Govert Lambertus Johan Huijser; 6 בפברואר 1931 – 5 בינואר 2014) היה גנרל הולנדי אשר שימש כראש מטה ההגנה (מקביל לרמטכ"ל) בשנים 1983–1988.

==ביוגרפיה==
האוסר נולד בסורבאיה שבאיי הודו המזרחיים ההולנדיים (כיום אינדונזיה) ב-6 בפברואר 1931. ב-1949 הוא החל ללמוד באקדמיה הצבאית המלכותית ההולנדית בברדה וב-1952 התגייס לצבא הולנד. הוא פיקד על גדוד השריון ה-48, ולאחר מכן על בריגדת השריון ה-13. בהמשך הועבר לפקד על הדיוויזיה הראשונה 7 בדצמבר ואז על הקורפוס הראשון. ב-5 ביולי 1983 הוא מונה לראש מטה ההגנה (מקביל לרמטכ"ל) עד פרישתו ב-10 בדצמבר 1988. לאחר פרישתו שימש כיו"ר הקרן הגמלאים של הצבא. הוא נפטר ב-5 בינואר 2014.

==קישורים חיצוניים==

* [https://nos.nl/artikel/595075-oud-generaal-huijser-overleden Oud-generaal Huijser overleden]

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:הולנדים שנולדו ב-1931
קטגוריה:הולנדים שנפטרו ב-2014
רכס סנגוטין

רכס סנגוטין (באנגלית: Snegotin Ridge; בבולגרית: Снеготински рид) הוא רכס מצוקים, המכוסה קרח בחלק המזרחי בצדה הצפון-מערבי של מישור לואי פיליפ בחצי האי טריניטי באזור ארץ גרהאם של צפון-מזרח חצי האי האנטארקטי שבאנטארקטיקה.

שיא גובהו של רכס סנגוטין 1,230 מטרים מעל פני הים.

רכס סנגוטין מתנשא מעל מצר ברנספילד שמצפון לרכס סנגוטין; וכן רכס סנגוטין מתנשא מעל בקע פרלז, ומעל ראשו של קרחון מאלורד, המצוי מערבית - דרום-מערבית לרכס סנגוטין.

אורכו של רכס סנגוטין 6.5 קילומטרים (בכיוון דרום-מערב - צפון-מזרח);

רוחבו של רכס סנגוטין 4 קילומטרים.

אוכף הולה מקשר את רכס סנגוטין אל מישור לואי פיליפ, הממוקם מדרום לרכס סנגוטין.

== היסטוריה ==
=== מיפוי אזור הרכס ===

הרכס מופה לראשונה בשנת 1996 על ידי סוקרים גרמניים מהמכון לגאודזיה מעשית ( Institut für Angewandte Geodäsie) מהעיר פרנקפורט על המיין, וכן על ידי סוקרים בריטיים, מטעם הסקר האנטארקטי הבריטי (British Antarctic Survey).

=== מקור השם ===

הרכס נקרא על שם היישוב סנגוטין שבדרום בולגריה.

== קישורים חיצוניים ==
* [https://copernix.io/#?where=-58.46560561376953,-63.555530988294166,13&?query=&?map_type=hybrid תמונת לוויין של אזור הרכס באתר קופרניקס]

סנגוטין
סנגוטין
סנגוטין
סנגוטין
פטר חראף

פטר יאן חראף (בהולנדית: Peter Jan Graaff; 21 בינואר 1936 – 24 במרץ 2014) היה גנרל הולנדי אשר שימש כראש מטה ההגנה (מקביל לרמטכ"ל) בין 1988–1992.

==ביוגרפיה==
חראף נולד בבאנדונג שבאיי הודו המזרחיים ההולנדיים (כיום באינדונזיה) ב-21 בינואר 1936. ב-1952 הוא החל ללמוד באקדמיה הצבאית המלכותית בברדה, וב-1955 החל לשרת בחיל ההנדסה המלכותי. ב-1975 הוא קיבל את הפיקוד על גדוד ההנדסה ה-41. ב-1981 הוא הועלה לדרגת בריגדה גנרל ומונה למפקד בריגדת השריון ה-11. ב-1984 הוא הועלה לדרגת לוטננט גנרל ומונה לסגן מפקד זרוע היבשה. ב-1985 הוא מונה למפקד זרוע היבשה. ב-10 בדצמבר 1988 הוא הועבר לשמש כראש מטה ההגנה (מקביל לרמטכ"ל) ובמקביל הועלה לדרגת גנרל. הוא פרש מהצבא ב-10 במאי 1992.

==קישורים חיצוניים==

* [https://www.exto.nl/werk/248391718_Generaal+Peter+Graaff+%28Genie%29.html פטר חראף]

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:קצינים בלגיון הכבוד
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1936
קטגוריה:הולנדים שנפטרו ב-2014
גוטיטום גבריסלאסי

גוטיטום גבריסלאסי (נולדה ב-15 בינואר 1995) היא אתלטית אתיופית, אלופת העולם (יוג'ין 2022) וסגנית אלופת העולם (בודפשט 2023) בריצת מרתון.

==ביוגרפיה==
גבריסלאסי נולדה וגדלה באתיופיה.

=== 2015 ===
במשחקי אפריקה שנערכו בשנת 2015 בברזוויל שברפובליקה הדמוקרטית של קונגו סיימה גבריסלאסי במקום הרביעי בריצת 5000 מטר בתוצאה של 15:42.44 דקות.

=== 2022 ===
==== אלופת העולם ====
באליפות העולם שנערכה ביוג'ין שבארצות הברית בחודש יולי 2022 זכתה גבריסלאסי במדליית זהב בריצת מרתון בשיא אליפות של 2:18.11 שעות, לפני ג'ודית קוריר מקניה (2:18.20 שעות) ולונה צ'מטאי-סלפטר מישראל (2:20.18 שעות).

=== 2023 ===
==== סגנית אלופת העולם ====
באליפות העולם שנערכה בבודפשט, הונגריה באוגוסט זכתה במדליית כסף בריצת מרתון בתוצאה של 2:24:34 שעות, אחרי בת ארצה אמנה בריסו (2:24:23 שעות) ולפני פטימה זהרה גרדי ממרוקו (2:25:17 שעות).

==קישורים חיצוניים==

קטגוריה:רצות מרתון אתיופיות
קטגוריה:אלופות עולם באתלטיקה
קטגוריה:אתיופיות שנולדו ב-1995
ג'ודית קוריר

ג'ודית ג'פטום קוריר (באנגלית: Judith Jeptum Korir; נולדה ב-17 בדצמבר 1995) היא אתלטית קנייתית, סגנית אלופת העולם (יוג'ין 2022) בריצת מרתון.

==ביוגרפיה==
קוריר נולדה וגדלה בקניה.

=== 2021 ===
במרתון דובאי שנערך בשנת 2021 זכתה קוריר בתוצאה של 2:22.30 שעות.

=== 2022 ===
במרתון פריז שנערך בשנת 2022 זכתה קוריר בשיא תחרות ושיא אישי חדש של 2:19.48 שעות.

==== סגנית אלופת העולם ====
באליפות העולם שנערכה ביוג'ין שבארצות הברית בחודש יולי 2022 זכתה קוריר במדליית כסף בריצת מרתון בשיא אישי חדש של 2:18.20 שעות, אחרי גוטיטום גבריסלאסי מאתיופיה (2:18.11 שעות) ולפני לונה צ'מטאי-סלפטר מישראל (2:20.18 שעות).

==שיאים אישים==
* ריצת מרתון: 2:18.20 שעות (2022)

==קישורים חיצוניים==

קטגוריה:רצות מרתון קנייתיות
קטגוריה:קנייתיות שנולדו ב-1995
ארי ואן דר פליס

ארי קורנליס ואן דר פליס (בהולנדית: Arie Kornelis van der Vlis; 20 באוגוסט 1940 – 4 ביולי 2020) היה גנרל הולנדי אשר שימש כראש מטה ההגנה (מקביל לרמטכ"ל) בין 1992–1994.

==ביוגרפיה==
פליס נולד ב-20 באוגוסט 1940 כבנו של הפוליטיקאי קורנליס ואן דר פליס. הוא החל את הקריירה הצבאית שלו ב-1958 כצוער באקדמיה הצבאית המלכותית בברדה, ולאחר סיום לימודיו ב-1961 והועלה לדרגת לוטננט משנה. בשנים הבאות השלים את השכלתו בבתי ספר צבאיים בבריטניה ובארצות הברית. לאחר מכן התמנה למפקד הגדוד ה-11, וב-1985 הפך למפקד בריגדת חיל הרגלים המשוריין ה-12. כעבור שנתיים קודם לדרגת בריגדה גנרל ומונה לסגן מפקד זרוע היבשה. שלוש שנים לאחר מכן הוא מונה למפקד הקורפוס ה-1 והועלה לדרגת לוטננט גנרל. ב-14 במאי 1992 הוא הועלה לדרגת גנרל ומונה לראש מטה ההגנה (מקביל לרמטכ"ל). בתקופתו, נשלחו חיילים הולנדים לשמש ככוח שמירת שלום במלחמות יוגוסלביה. הוא פרש מהצבא ב-15 באוגוסט 1994.

==קישורים חיצוניים==
* [https://www.defensie.nl/actueel/nieuws/2020/07/06/oud-chef-defensiestaf-van-der-vlis-overleden ארי ואן דר פליס] באתר משרד ההגנה ההולנדי

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1940
קטגוריה:הולנדים שנפטרו ב-2020
פרות' צ'מוטאי

פרות' צ'מוטאי (באנגלית: Peruth Chemutai; נולדה ב-10 ביולי 1999) היא אתלטית אוגנדית, האלופה האולימפית (טוקיו 2020) בריצת 3000 מטר מכשולים.

==קריירה==
צ'מוטאי נולדה וגדלה באוגנדה.

=== 2016 ===
באולימפיאדת ריו דה ז'ניירו (2016) סיימה צ'מוטאי במקום השביעי במקצה המוקדמות הראשון בריצת 3000 מטר מכשולים בתוצאה של 9:31.03 דקות, ולא העפילה לגמר.

=== 2018 ===
==== סגנית אלופת העולם עד גיל 20 ====
באליפות העולם עד גיל 20 שנערכה בשנת 2018 בטמפרה שבפינלנד זכתה צ'מוטאי במדליית כסף בריצת 3000 מטר מכשולים בתוצאה של 9:18.87 דקות.

=== 2019 ===
באליפות העולם שנערכה בשנת 2019 בדוחה שבקטר סיימה צ'מוטאי במקום החמישי בגמר ריצת 3000 מטר מכשולים בתוצאה של 9:11.08 דקות.

=== 2021 ===
==== אלופה אולימפית ====
באולימפיאדת טוקיו שנערכה בשנת 2021 זכתה צ'מוטאי במדליית זהב בריצת 3000 מטר מכשולים בשיא אוגנדה חדש של 9:01.45 דקות, לפני קורטני פרריקס מארצות הברית (9:04.79 דקות) והייבין קיאנג מקניה (9:05.39 דקות).

==קישורים חיצוניים==

קטגוריה:אתלטיות באולימפיאדת ריו דה ז'ניירו (2016)
קטגוריה:רצות באולימפיאדת טוקיו (2020)
קטגוריה:אלופות אולימפיות: ריצת 3000 מטר מכשולים
קטגוריה:נושאי דגל אוגנדה באולימפיאדה
קטגוריה:ילידות 1999
קטגוריה:אוגנדים שנולדו ב-1999
אנה הול

אנה הול (באנגלית: Anna Hall; נולדה ב-23 במרץ 2001) היא אתלטית אמריקאית, זוכת מדליית כסף באליפות העולם (בודפשט 2023) בקרב שבע ומדליית ארד באליפות העולם (יוג'ין 2022).

== ביוגרפיה ==
=== 2022 ===
==== מדליית ארד באליפות העולם ====
באליפות העולם שנערכה ביוג'ין, אורגון, שבארצות הברית ביולי 2022 זכתה הול במדליית ארד בקרב שבע בשיא אישי חדש של 6,755 נקודות, אחרי נפיסטו ת'יאם מבלגיה (6,947 נקודות) ואנוק פטר מהולנד (6,867 נקודות).
=== 2023 ===
בפברואר 2023 זכתה באליפות ארצות הברית באולם בקרב חמש בשיא צפון אמריקה של 5004 נקודות, תוצאה המדרגת אותה רביעית בכל הזמנים. במאי 2023 זכתה במקום הראשון בתחרות בגוציס, בה קבעה שיא אישי בקרב שבע של 6,988 נקודות, תוצאה המדרגת אותה חמישית בכל הזמנים.
באוגוסט באותה השנה זכתה במדליית הכסף באליפות העולם בבודפשט, רק 20 נקודות אחרי קתרינה ג'ונסון-תומפסון.

== שיאים אישיים ==
* ריצת 100 מטר משוכות: 12.75 שניות (2023)
* ריצת 400 מטר משוכות: 54.42 שניות (2023)
* קפיצה לגובה: 1.92 מטר (2023)
* הדיפת כדור ברזל: 14.03 מטר (2023)
* ריצת 200 מטר: 22.88 שניות (2023)
* קפיצה לרוחק: 6.54 (2023)
* הטלת כידון: 45.75 מטר (2022)
* ריצת 800 מטר: 2:02.97 דקות (2023)
* קרב שבע: 6,988 נקודות (2023)

==קישורים חיצוניים==

קטגוריה:אתלטיות אמריקאיות
קטגוריה:מתחרות בקרב שבע
קטגוריה:אמריקאיות שנולדו ב-2001
קטגוריה:אמריקאים שנולדו ב-2001
צמח המרמן

צ.מ.ח המרמן בע"מ, המוכרת במותג צמח המרמן, היא חברת נדל"ן ישראלית, שהוקמה בשנת 1997 על ידי אבי בן אברהם וחיים פייגלין ונמצאת בשליטתם, יחד עם רן בן אברהם. החברה היא חברה ציבורית הנסחרת ב.

==על החברה==

החברה עוסקת בעיקר בתחום הייזום והביצוע של פרויקטים גדולים למגורים, למשרדים ומסחר, וכן בביצוע פרויקטים לחברות בישראל בשיטת Turnkey Project". הפעילות היזמית של הקבוצה מתמקדת במגורים עממיים ויוקרתיים, בבניית שטחי מסחר, משרדים ותעשייה ובהתחדשות עירונית.

החברה התאגדה בישראל בחודש ספטמבר 1997 כחברה פרטית מוגבלת במניות. בחודש מאי 2007 הפכה לחברה ציבורית. מבנה האחזקות בחברה: משפחת פייגלין: 22.74% ; משפחת בן אברהם: 20.52% ; הציבור ובעלי עניין: 56.74%. לחברה צוות של כ-160 עובדים.

בשנת 2018 פתחה החברה מגזר פעילות נוסף של נדל"ן מניב, וכן מחלקת התחדשות עירונית. מדיניות החברה היא התמקדות בפעילות בישראל. ממועד הקמתה ועד לסוף 2021 השלימה החברה כ-104 פרויקטים של בנייה ברחבי ישראל, שכללו יזמות, תכנון והקמה עצמית של הפרויקטים, לרבות ביצוע עבודות בנייה קבלניות עבור צדדים שלישיים. פרויקטים אלה כללו כ-9,360 יחידות דיור וכ-355 אלפי מ"ר שטחי מסחר, ציבור, משרדים ומפעלים.

==חברות בנות==
לצ.מ.ח המרמן בע"מ מספר חברות בנות, שביניהן (בסוגריים: שיעור ההחזקה של החברה):
* גילתק עבודות תשתית (100%), חברה המבצעת עבודות תשתית לתקשורת והלקוח העיקרי שלה הוא משרד הביטחון.
* סיון ביצוע (50.1%), חברת בנייה המתמחה בהיבט הביצועי של תחום הנדלן. בניהולו של סיון ברקוביץ.
עד לחודש מאי 2021 הייתה בבעלותה המלאה של החברה חברת "מלגם ניהול כח אדם", שהעסיקה עובדים זרים בענף הבנייה. במאי 2021 נמכרה מלגם, והעסקת עובדים זרים בצמח המרמן נעשית באמצעות קבלני כוח אדם.

==תחומי פעילות==
החברה עוסקת במספר תחומי פעילות:
* יזום פרויקטים למגורים ומסחר - איתור ורכישת קרקעות לצורך השבחתן, הקמת פרויקטים כולל ביצועם; שיווק ומכירת יחידות דיור ו/או שטחי מסחר ומשרדים; איתור וקידום פרויקטים בתחום ההתחדשות העירונית. בין השאר בנהריה, ביפו, בגני תקווה ובבית שמש.
* נדל"ן מניב - ייזום; הקמה ואחזקה של נכסים מניבים ביעוד למסחר; דיור להשכרה; משרדים וחניונים. בקומת הקרקע של הפרויקטים למגורים של החברה, החברה מנהלת מרכזי מסחר. בין מרכזי המסחר נמצאים מרכז שער העיר בבית שמש, שטחי מסחר במתחם בצלאל ובוויט סיטי בתל אביב ובגני תקווה.
* ביצוע עבודות בניה קבלניות עבור צד ג - במגזר הפרטי – בנייני מגורים; במגזר העסקי – מבני משרדים, מסחר, הייטק ומפעלים; במגזר הציבורי – מבני ציבור ואחרים

==קישורים חיצוניים==
* 

* [https://mayafiles.tase.co.il/rpdf/1351001-1352000/P1351682-00.pdf מצגת לשוק ההון מעודכן], פברואר 2021
* 
* 
* [http://spoti.fi/3cgPOOO רן בן אברהם, המשנה למנכ"ל התארח בפודקסט "מדברים נדל"ן" ]
* 
* [https://www.calcalist.co.il/home/0,7340,L-3704-6183,00.html כתבות בעיתון כלכליסט אודות חברת צמח המרמן]
* [https://www.globes.co.il/news/צמח_המרמן.tag כתבות בעיתון גלובס אודות חברת צמח המרמן]

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:חברות החזקות ישראליות
קטגוריה:ישראל: חברות שהוקמו ב-1997
מקסים וורוביוב

מקסים וורוביוב (ברוסית: Максим Никифорович Воробьёв; 17 באוגוסט 1787 – 11 בספטמבר 1855) היה צייר נוף רוסי.

== ביוגרפיה ==
מקסים וורוביוב, הכנסייה בבית לחם
הוא היה בנו של חייל בדימוס ששירת מאוחר יותר כאפוטרופוס באקדמיה האימפריאלית לאמנויות <ref></ref> . בגיל עשר הוא נרשם לכיתות היסוד והמשיך ללמוד ציור נוף אצל פיודור אלכסייב ואדריכלות אצל ז'אן פרנסואה תומאס דה תומון <ref></ref> . בשנת 1809, אלכסייב הצטרף למשלחת לחקור את האזורים ההיסטוריים של מרכז רוסיה ווורוביוב הלך איתו כעוזר.

בשנים 1813–1814 ליווה את הצבא הרוסי במסעותיו בגרמניה ובצרפת. ב-1815 הוא הפך למורה באקדמיה, תפקיד שמילא עד מותו. בשנת 1820 הוא הצטרף למשלחת חקר בארץ ישראל, שתיעדה את המקומות הקדושים לנצרות. רוב העבודה הזו הייתה צריכה להיעשות בסתר כדי למנוע התערבות של השלטונות העות'מאניים המקומיים. מלבד ההריסות העתיקות, הוא גם צייר רישומים של ירושלים וים המלח וכן סצנות מאיסטנבול, סמירנה, יפו ומקומות נוספים בהם עבר. התוצאה הסופית הייתה אוסף של למעלה מ-90 דפי צבעי מים שישמשו בסיס לציורים רבים. הוא קיבל קצבה לכל החיים על עבודתו שם.

במהלך מלחמת רוסיה-טורקיה הוא צורף לפמלייתו של הצאר ניקולאי הראשון כדי לשרטט ולצייר ציורים ממסעם, שכללו כמה סצנות מהמצור על ורנה.
מקסים וורוביוב, זריחה על נהר נייבה

== אחרית ימיו ==
לאחר מותה הפתאומי של אשתו קליאו בשנת 1840, הוא נקלע לתקופה של דיכאון כרוני ואלכוהוליזם שהובילו למחלה שבסופו של דבר הביאה למותו. התפוקה שלו ירדה מאוד, והורכבה בעיקר מסקיצות שנעשו מ-1844 עד 1846 בזמן שנסע דרך איטליה במאמץ לשכך את צערו. כאשר הוא נפטר, רוב ציוריו עדיין היו ברשותו או הועברו לחברים ומקורבים. רובם נמצאים כעת בארמונות או באוספים פרטיים.

כמה מתלמידיו הידועים ביותר היו לב לאגוריו, מיכאיל קלודט, אלכסיי בוגוליובוב, לונגין פריקה ואיוואן שישקין.

בנו המאומץ, סוקרט וורביוב, הפך גם הוא לצייר נוף ומורה לאמנות.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:מזרחנות
קטגוריה:ילידי 1787
קטגוריה:נפטרים ב-1855
קולי (רוטב)

קולי (צרפתית: Coulis) הוא רוטב עדין מאוד, העשוי מירקות או מפירות מרוסקים ומסוננים, שמקורו ב. לקולי מרקם נוזלי ביותר ומראה צלול, ללא חתיכות או גושים. במקורו שימש המונח לנוזלים שניגרו מבשר בעת הבישול ולמרקים שהוכנו על בסיס מחית.

== הכנה ==
רוב המרכיבים המשמשים להכנת קולי הם ירקות ופירות הניתנים לאכילה ללא בישול. להכנת קולי המבוסס על מרכיבים כאלה יעובדו המרכיבים למחית (בדרך כלל באמצעות ממחה), ולאחר מכן נסחטת המחית להוצאת הנוזלים ממנה. לעיתים בעת הכנת המחית יתווספו תבלינים או חומרים אחרים. כאשר הקולי עשוי מירקות הדורשים בישול, הירקות יבושלו בבישול הקצר ביותר האפשרי על מנת לרככם לצורך המחית.
 
== שימושים ==
קולי ירקות משמש בעיקר למנות בשר וירקות, ויכול לשמש גם כבסיס למרקים או לרטבים אחרים. קולי פירות דוגמת רוטב תות שדה משמש לרוב בקינוחים. במנות המוגשות במסעדות מקובל להשתמש בקולי גם כקישוט.

== קישורים חיצוניים ==

קטגוריה:מאכלי פירות
קטגוריה:מאכלי ירקות
קטגוריה:קינוחים
קטגוריה:המטבח הצרפתי: רטבים
מיכאיל קלודט

מיכאיל קלודט (ברוסית: Михаил Константинович Клодт; 1832–1902) היה צייר רוסי אימפריאלי ריאליסטי.

== ביוגרפיה ==
מיכאיל קולדט, בשדה, 1872
מיכאיל קלודט נולד למשפחה האמנותית של הברונים קלודט פון יורגנבורג, אביו קונסטנטין קלודט היה חרט העץ הרוסי הראשון, דודו פיטר קלודט פון יורגנבורג היה פסל רוסי מפורסם.

הוא למד ציור בסנט פטרבורג, ולאחר מכן באקדמיה הקיסרית לאמנויות (1851–1858). לאחר שקיבל מדליית זהב גדולה הוא קיבל מלגה לשלוש שנים ללימודי ציור בצרפת, שווייץ ואיטליה אך נטש אותם תוך שנה. הוא התלונן שהנופים הזרים לא עוררו בו השראה ושאסכולת הציור הצרפתית והאיטלקית נחותה מהרוסית. לאחר חזרתו קיבל קלודט רשות להשתמש בשאר כספי המלגה למסעות ברוסיה. 
מיכאיל קלודט, פרות שותות, 1879
בשנת 1863 קיבל קלודט הכרה על ציורו "דרך בסתו". שבחים רבים זכתה יצירתו "בשדה" (1872) ו"נוף היער בצהריים" (1878). מבקרים ציינו את התמסרותו לנוף הרוסי, תשומת הלב לפרטים קטנים ולפרספקטיבה הטובה. מנגד, מבקר האמנות ולדימיר סטאסוב ציין את הנטורליזם הקטנוני ואת "המעקב האובססיבי אחרי המציאות" ביצירות רבות של קלודט. כדוגמה לאובססיה כזו הוא ציין את הציור "פרות שותות" (1879). בהתמסרותו לנוף הרוסי והן בנטורליזם קלודט היה כנראה הושפע מהצייר איוואן שישקין.

בשנת 1871 קלודט התחיל ללמד באקדמיה לאמנות ובשנת 1873 מונה לפרופסור. בין תלמידיו היה מיכאילו ברקוס וציירים נוספים.

מיכאיל קלודט היה חבר מייסד של תנועת הנודדים (פרדוויז'ניקי), אך הם לא ראו בו לחלוטין אחד מהם. הפער נבע בחלקו מהביקורות הנוקבות מצד קלודט ובחלקו בגלל שהוא שמר על פרופסורה באקדמיה הקיסרית לאמנויות (1871–1886). לאחר הביקורת הנוקבת במיוחד של קלודט על ארכיפ קוינג'י, קלודט נאלץ להיפרד מהנוודים. עד מהרה פרש גם מהאקדמיה.

קלודט לא צייר שום דבר בעל ערך לאחר שנות ה-70. הוא היה חצי עיוור ושבור כלכלית, ומת ב-1902.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1832
קטגוריה:נפטרים ב-1902
מיכאל פרייליך

מיכאל פרייליך (Michael Freilich; נולד באנטוורפן, 17 באפריל 1980) הוא פוליטיקאי יהודי-בלגי, חבר במפלגת הברית הפלמית החדשה (N-VA). בעבר היה עורך ראשי של הירחון היהודי בשפה הפלמית 'Joods Actueel' .

== ביוגרפיה ==
פרייליך הוא בן לאב בריטי ולאם בלגית, טרי דווידס, עורכת אחראית של העיתון Joods Actueel. פרייליך סיים את התיכון באנטוורפן, למד בישיבה בלונדון. אחר כך למד במכון לב בירושלים וקיבל תואר בשיווק. אחר כך למד במכללת תומאס אדיסון בניו ג'רזי וקיבל תואר בניהול עסקים.

== קריירה ==
בין השנים 2000-2001 שימש כדובר 'הוועדה העולמית לצדק ושלום'. בשנים 2002–2004 ניהל פרויקטים בחברת הטלפונים הבלגית Tellink. בשנים 2004–2005 שימש כמנהל פיתוח עסקי בחברת הטכנולוגיה NDL.net. בין 2008 ל-2010 היה מנהל פיתוח עסקי בחברת הטכנולוגיה Europesales ובין 2009 ל-2011 מנהל תקשורת בחברת השיווק Infinity Belgium. ב-2012 הקים חברת חלונות, החברה נסגרה ב-2016. בין 2007 ל-2019 פרייליך היה העורך הראשי של Joods Actueel. בתפקיד זה הוצג לא פעם כדובר הקהילה היהודית.

== קריירה פוליטית ==
בבחירות הפדרליות בבלגיה של 2019, פרייליך הוצב במקום החמישי ברשימת הבית עבור מפלגת N-VA, בשביל כך הוא התפטר מתפקידו כעורך הראשי של Joods Actueel. הוא נבחר עם 12,829 קולות העדפה<ref>בבחירות בבלגיה נהוג, שהפריימריז מתקיים בבחירות עצמן. כל אזרח מצביע בקלפי, על מחשב מיוחד, למפלגה מסוימת, ומציין על המחשב אילו מועמדים מתוך המפלגה הוא מעדיף. ההצבעות האלה קובעות את מעמדו של המועמד בתוך המפלגה.</ref> וה-N-VA זכתה ב-24 מושבים, מה שהפך אותה לקבוצה הפוליטית הגדולה ביותר. בכך היה פרייליך ליהודי הדתי הראשון בלשכת הנבחרים.

== דעות פוליטיות ==
הסכסוך הישראלי-פלסטיני: פרייליך הצהיר כי הוא אומנם איננו ישראלי, אך יש לו קשר רגשי ורוחני עם ישראל. פרייליך ציין שהוא פרו-ישראלי וגם פרו-פלסטיני. הוא גם מאמין שלפלסטינים יש זכות לשלום ולהגדרה עצמית, ולכן הוא בעד פתרון שתי המדינות.

איראן: פרייליך ידוע כמתנגד חריף לאיראן, וארגן הפגנות נגד משא ומתן של ממשלת בלגיה עם איראן על שחרור מחבל איראני<ref></ref>.

== חיים אישיים ==
נשוי לאשה בריטית, ואב לארבעה.

==קישורים חיצוניים==

== הערות שוליים ==

קטגוריה:מחלוקות בבלגיה
שמואל ברליאנט

שמואל ברליאנט (1905 - 26 בינואר 1972) היה רב אמריקאי ונשיא הסתדרות הרבנים דאמריקה.

== חייו ==
נולד בריצ'מונד, וירג'יניה בשנת 1905. בשנת 1929 הוסמך לרבנות לאחר לימוד בישיבת רבי יצחק אלחנן בישיבה יוניברסיטי<ref></ref>. למד תואר ראשון בקולג' העירוני של ניו יורק וסיים תואר שני בשנת 1938 באוניברסיטת קולומביה. בשנת 1968 מונה לדוקטור לתאולוגיה בישיבה יוניברסיטי.

בשנים 1950–1952 כיהן כנשיא הסתדרות הרבנים דאמריקה.

בזמן מלחמת קוריאה סייע בארגון גיוס מרצון של אנשי דת, הגיוס אומץ גם על ידי מוסדות אורתודוקסים גדולים<ref></ref>. כמו כן שימש כחבר בוועדת הדת של . הוא גם היה יו"ר ועדת החברות של המועצה, ועדת הכשרות ובית הדין לכבוד.

הוא היה יושב ראש הוועדה היהודית לצופים וייעץ לוועדה הדתית של הצופים באמריקה.

הרב ברליאנט היה רבה של קהילת תפארת ישראל, ג'קסון הייטס, ניו יורק, במשך 38 שנים.

נישא למרים פלנצר (לשעבר) ונולדו להם בן ושתי בנות. נפטר ב-26 בינואר 1972 בניו יורק<ref></ref>.

== הערות שוליים ==

קטגוריה:רבנים אמריקאים
קטגוריה:אמריקאים שנולדו ב-1905
קטגוריה:אמריקאים שנפטרו ב-1972
קונסטנטינוס סוטריו

קונסטנטינוס סוטריו (ביוונית: Κωνσταντίνος Σωτηρίου, נולד ב-21 ביוני 1996 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת בני סכנין ובנבחרת קפריסין.

== קריירת מועדונים ==
סוטריו החל את הקריירה המקצוענית שלו באולימפיאקוס ניקוסיה. ב-15 בינואר 2014 ערך את הופעת הבכורה שלו בקבוצה הבוגרת של המועדון, בהפסד 6-0 לדוקסה קאטוקופיה במסגרת הסיבוב השני של הגביע הקפריסאי. ב-21 באוגוסט 2017 ערך את הופעת הבכורה שלו בליגת העל הקפריסאית, בתיקו 0-0 נגד דוקסה קאטוקופיה במסגרת המחזור הראשון בליגה לעונת . ב-20 בדצמבר הבקיע את שער הבכורה שלו במועדון, בניצחון 3-2 על אתניקוס אחנס במסגרת המחזור ה-17 בעונה זו. בסך הכל ערך סוטריו 34 הופעות ליגה בעונת , בהן הבקיע שני שערים.

ב-1 ביולי 2018 חתם באנורתוסיס פמגוסטה מליגת העל הקפריסאית. ב-12 ביולי ערך את הופעת הבכורה שלו במועדון, בניצחון 2-1 על לאצ'י במסגרת הסיבוב הראשון של מוקדמות הליגה האירופית לעונת 2018/2019. שבוע לאחר מכן ערך את הופעתו השנייה והאחרונה במדי המועדון, בהפסד 1-0 במשחק הגומלין, שהביא להדחתה של אנורתוסיס פמגוסטה.

ב-3 בינואר 2019 הושאל למשך חצי עונה לדוקסה קאטוקופיה מליגת העל הקפריסאית. ב-5 בינואר ערך את הופעת הבכורה שלו במועדון, בהפסד 2-1 לאפואל ניקוסיה במסגרת המחזור ה-15 בליגה לעונת . בסך הכל ערך 11 הופעות ליגה במהלך תקופת ההשאלה.

ב-30 באוגוסט 2019 חזר סוטריו לאולימפיאקוס ניקוסיה. הוא שיחק במועדון במשך שתי עונות, בהן ערך 36 הופעות ליגה והבקיע שני שערים.

ב-1 ביולי 2021 חתם סוטריו בא.א.ל. לימסול מליגת העל הקפריסאית. ב-29 ביולי ערך את הופעת הבכורה שלו במועדון, בניצחון 1-0 על ולזניה שקודרה במסגרת הסיבוב השני של מוקדמות הקונפרנס ליג לעונת 2021/2022. ב-26 בספטמבר ערך את הופעת הבכורה שלו במועדון במסגרת הליגה, בהפסד 1-0 לאפולון לימסול במסגרת המחזור הרביעי בליגה לעונת . הוא ערך 17 הופעות ליגה בעונה זו.

ב-2 באוגוסט 2022 הושאל להפועל חיפה מליגת העל הישראלית.

ב-27 בינואר 2024 חתם בבני סכנין.

== קריירה בינלאומית ==
ב-24 במרץ 2021 ערך סוטריו את הופעת הבכורה שלו בנבחרת קפריסין, בתיקו 0-0 נגד נבחרת סלובקיה במסגרת מוקדמות מונדיאל 2022.

== קישורים חיצוניים ==

==הערות שוליים==

קטגוריה:כדורגלנים קפריסאים
קטגוריה:בלמי כדורגל קפריסאים
קטגוריה:ניקוסיה: כדורגלנים
קטגוריה:כדורגלני אולימפיאקוס ניקוסיה
קטגוריה:כדורגלני אנורתוסיס פמגוסטה
קטגוריה:כדורגלני דוקסה קאטוקופיה
קטגוריה:כדורגלני א.א.ל. לימסול
קטגוריה:כדורגלני הפועל חיפה
קטגוריה:כדורגלני בני סכנין
קטגוריה:כדורגלני נבחרת קפריסין
קטגוריה:כדורגלנים זרים בישראל
קטגוריה:קפריסאים שנולדו ב-1996
צ'ימה מונקה

אנוואצ'וקוו איהוקוומרה צ'ימה מונקה (באנגלית: Nwachukwu Iheukwumere Chima Moneke; נולד ב-24 בדצמבר 1995), הידוע בעיקר כצ'ימה מונקה, הוא כדורסלן ניגרי המשחק בעמדת הפאוור פורוורד בסאסקי בסקוניה מליגת העל הספרדית והיורוליג ובנבחרת ניגריה.

== ראשית חייו ==
מונקה נולד באבוג'ה, ניגריה, אך גדל בקנברה, אוסטרליה, שם החל לשחק בתיכון.

== קריירת מכללות ==
ב-2013, הוא נרשם למכללת Northeast Community College, שם שיחק שתי עונות (2013–2015), ובשנייה רשם 17 נקודות, 12.1 ריבאונדים ושתי חסימות למשחק.

המספרים שלו אפשרו לו לעבור לאוניברסיטת קליפורניה בדייוויס. לאחר שלו, בעונת 2016/17 הוא העמיד ממוצעים של 14.6 נקודות, 9.5 ריבאונדים ו-1.4 חסימות למשחק. בעונה הבאה הוא רשם 18.4 נקודות, 9.6 ריבאונדים ו-1.1 חסימות בממוצע ב-21 משחקים.

== קריירה מקצועית ==
לאחר שלא נבחר בדראפט ה-NBA {{כ}}2018 חתם מונקה על החוזה המקצועי הראשון שלו ברואן מטרופול בסקט מה-LNB Pro B, הליגה הצרפתית השנייה.

בנובמבר 2018 הוא עזב את רואן וחתם בדניין ולטייר באסקט, גם היא מליגת המשנה בצרפת. הוא העמיד ממוצעים של 14.3 נקודות, 6.6 ריבאונדים ו-1.7 אסיסטים ב-27 משחקים בקבוצה.

בעונת 20/2019 הוא חתם בבליירס דה קמפר מה-LNB Pro B, בה העמיד ממוצעים של 15.8 נקודות, 6.75 ריבאונדים ו-1.7 אסיסטים למשחק.

בעונת 2020/21 הוא חתם באורליאן מה-LNB Pro A, הליגה הצרפתית הבכירה, והעמיד במדיה ממוצעים של 12.5 נקודות, 6 ריבאונדים, 1.8 אסיסטים וכמעט חסימה אחת ב-21 משחקים.

ב-13 ביולי 2021 הוא חתם על חוזה לשנה בבאסקט מנרסה מהליגה הספרדית. הוא הגיע עם מנרסה לגמר עונת בליגת האלופות בכדורסל, ונבחר ל-MVP של העונה הסדירה ולחמישיית העונה.

ב-18 ביולי 2022 חתם בסקרמנטו קינגס מליגת ה-NBA, ושיחק גם בקבוצת ליגת הפיתוח שלה, סטוקטון קינגס.

ב-16 בינואר 2023 חתם במונקו, הגיע איתה לפיינל פור היורוליג 2023 וזכה איתה באליפות צרפת בכדורסל.

ב-19 ביולי חתם בסאסקי בסקוניה מליגת העל הספרדית והיורוליג.

== קריירה בנבחרת הלאומית ==
מונקה ערך את הופעת הבכורה שלו בנבחרת ניגריה ב-2020, ושיחק בשלושה משחקי מוקדמות אפרובאסקט. בשנת 2021 הוא זומן לסגל המוקדם לטורניר הכדורסל באולימפיאדת טוקיו.

== קישורים חיצוניים ==

== הערות שוליים ==

קטגוריה:כדורסלנים ניגרים
קטגוריה:כדורסלני אוניברסיטת קליפורניה בדייוויס
קטגוריה:כדורסלני מנרסה
קטגוריה:כדורסלני סקרמנטו קינגס
קטגוריה:כדורסלני מונקו
קטגוריה:כדורסלני סאסקי בסקוניה
קטגוריה:שחקני NBA שלא נבחרו בדראפט
קטגוריה:ספורטאים ניגרים בצרפת
קטגוריה:ספורטאים ניגרים בספרד
קטגוריה:כדורסלני רינו ביגהורנס
קטגוריה:ניגרים שנולדו ב-1995
יחיא עטיית אללה

יחיא עטיית אללה אל-אדריסי (בערבית: يحيى عطية الله الإدريسي; נולד ב-2 במרץ 1995) הוא כדורגלן מרוקאי המשחק בעמדת המגן השמאלי בווידאד קזבלנקה ובנבחרת מרוקו.

==קריירה==
עטיית אללה החל את הקריירה שלו באולימפיק אספי מליגת העל המרוקאית, בה שיחק בשנים 2014–2019.

ב-8 ביולי 2019 עבר לוולוס, העולה הטרייה לליגת העל היוונית.

ב-1 בינואר 2020 שב לליגת העל המרוקאית, וחתם באלופה, וידאד קזבלנקה. בתום העונה סיימה הקבוצה במקום השני, במרחק נקודה אחת מהאלופה רג'א קזבלנקה, אך הצליחה לזכות באליפות בעונות 2020/2021 ו-2021/2022. בתום עונת 2021/2022 זכה עם הקבוצה גם בליגת האלופות האפריקאית.

===קריירת נבחרות===
במרץ 2022 זומן לראשונה לסגל נבחרת מרוקו לקראת צמד משחקי מוקדמות מונדיאל 2022 נגד .

ב-29 במרץ 2022 ערך את הופעת הבכורה שלו בנבחרת, כשעלה כמחליף ושיחק 9 דקות בניצחון נבחרתו 4–1 על .

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

==תארים==
;וידאד קזבלנקה
* אליפות (2): 2020/2021, 2021/2022
* ליגת האלופות האפריקאית (1): 2021/2022

==קישורים חיצוניים==

== הערות שוליים ==

קטגוריה:כדורגלנים מרוקאים
קטגוריה:מגני כדורגל מרוקאים
קטגוריה:אספי: כדורגלנים
קטגוריה:כדורגלני וולוס
קטגוריה:כדורגלני וידאד קזבלנקה
קטגוריה:כדורגלני נבחרת מרוקו
קטגוריה:ספורטאים זרים ביוון
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:מרוקאים שנולדו ב-1995
וואי (נהר)

הנהר וואי (באנגלית: River Wye, בוולשית: Afon Gwy) הוא נהר הזורם בדרום-מזרח ויילס. באורך של כ-250 ק"מ, הוואי הוא הנהר הרביעי באורכו בבריטניה וברובו הוא מהווה את הגבול הדרומי בין ויילס לאנגליה.

מוצא הנהר הוא ברכס הרי קמבריה, משם הוא ממשיך וזורם לכיוון דרום-מזרח. לאחר שהנהר עובר במסלולו את ריידר וניוברדג'-און-הוואי, הוא משנה את מסלולו לכיוון צפון-מזרח סמוך לחלק הצפוני של הפארק הלאומי ברקון ביקונס, לאחר שהוא עובר דרך היי-און-וואי הוא עובר לאורך ובעצם מהווה את הגבול בין אנגליה לוויילס במסלול מזרחי. לאחר שהוואי עובר את העיר הרפורד הוא משנה שוב את מסלולו לכיוון דרום במסלול מתעקל העובר דרך עמק הוואי (התחתון), הוא עובר דרך העיר מונמות' ולבסוף מתחבר לשפך נהר הסוורן בצ'פסטו לא רחוק מתעלת בריסטול.

עמק הוואי, בחלקו הדרומי של הנהר, כולל מספר רב של אזורי טיול ואתרי תיירות ומוגדר כאזור יופי טבעי יוצא דופן (AONB), כאשר חלקו המזרחי באנגליה והמערבי בוויילס.

==קישורים חיצוניים==

* 

קטגוריה:ויילס: נהרות
קטגוריה:מונמות'שייר
קטגוריה:פוויס
קטגוריה:נהרות הנשפכים לים האירי
נורה ג'רוטו

נורה ג'רוטו טנוי (באנגלית: Norah Jeruto Tanui, בקזחית: Норах Джеруто Тануй; נולדה ב-2 באוקטובר 1995) היא אתלטית קזחית ילידת קניה, אלופת העולם (יוג'ין 2022) ואלופת אפריקה (דרבן 2016) בריצת 3000 מטר מכשולים. עד לשנת 2022 ייצגה את קניה, והחל משנה זו עברה לייצג את קזחסטן.

==קריירה==
ג'רוטו נולדה וגדלה בקניה.

=== 2016 ===
==== אלופת אפריקה ====
באליפות אפריקה שנערכה בשנת 2016 בדרבן שבדרום אפריקה זכתה ג'רוטו במדליית זהב בריצת 3000 מטר מכשולים בשיא אליפות חדש של 9:25.07 דקות. 

=== 2022 ===
בשנת 2022 עברה לייצג את קזחסטן, והחלה להתאמן במועדון האתלטיקה המקומי אלטאי.
====אלופת עולם====
באליפות העולם שנערכה ביוג'ין, אורגון, ארצות הברית ב-20 ביולי 2022 זכתה במדליית זהב בריצת 3000 מטר מכשולים בשיא אישי חדש ובשיא אליפות חדש של 8:53.02 דקות, לפני ורקוהה גטצ'או מאתיופיה שקבעה שיא לאומי חדש של 8:54.61 דקות ומקידס אבבה מאתיופיה שקבעה שיא אישי חדש של 8:56.08 דקות.

==שיאים אישיים==
* ריצת 3000 מטר מכשולים: 8:53.02 דקות (2022)

==קישורים חיצוניים==

קטגוריה:אתלטיות קנייתיות
קטגוריה:אתלטיות קזחיות
קטגוריה:רצות 3000 מטר מכשולים
קטגוריה:אלופות עולם באתלטיקה
קטגוריה:קנייתיות שנולדו ב-1995
קטגוריה:קזחיות שנולדו ב-1995
אנאס זניתי

אנאס זניתי (בערבית: أنس الزنيتي; נולד ב-28 באוקטובר 1988) הוא כדורגלן מרוקאי המשחק בעמדת השוער ברג'א קזבלנקה ובנבחרת מרוקו.

==קריירה==
עטיה אללה החל את הקריירה שלו בקבוצת הנוער של מגרב פאס מליגת העל המרוקאית, ובשנים 2006–2013 שיחק בקבוצה הבוגרת. בשנת 2011 זכה עם הקבוצה בגביע הקונפדרציה האפריקאי, ובשנת 2012 זכה ב.

ביוני 2013 חתם באיי.אס. פאר, גם היא מליגת העל המרוקאית.

ב-26 במאי 2015 חתם ברג'א קזבלנקה. בעונת 2019/2020 זכה עם הקבוצה באליפות, לאחר שצברה נקודה אחת יותר מהאלופה והיריבה העירונית וידאד קזבלנקה.

===קריירת נבחרות===
ב-8 בינואר 2013 ערך את הופעת הבכורה שלו בנבחרת מרוקו במשחק נגד . במקביל הוא משחק ב, הנבחרת בה משחקים שחקנים מהליגה המקומית בלבד ועימה זכה באליפות האומות האפריקאיות ב-2018 וב-2020.

==תארים==
;מגרב פאס
* גביע הקונפדרציה האפריקאי (1): 2010/2011
* הגביע המרוקאי (1): 2011
* הסופר קאפ האפריקאי (1): 2011/2012

;רג'א קזבלנקה
* אליפות (1): 2019/2020
* הגביע המרוקאי (1): 2017
* גביע UNAF למועדונים (1): 2015
* גביע האלופות למועדונים ערביים (1): 2020
* גביע הקונפדרציה האפריקאי (2): 2017/2018, 2020/2021
* הסופר קאפ האפריקאי (1): 2018/2019

==קישורים חיצוניים==

קטגוריה:כדורגלנים מרוקאים
קטגוריה:שוערי כדורגל מרוקאים
קטגוריה:פאס: כדורגלנים
קטגוריה:כדורגלני נבחרת מרוקו
קטגוריה:מרוקאים שנולדו ב-1988
יהונתן גוטליב

יהונתן גוטליב (נולד בי"ט בשבט ה'תשנ"ו ; 9 בפברואר 1996) הוא עיתונאי ישראלי, ששימש ככתב לענייני דתות של אתר ערוץ 7.

== קורות חיים ==
יהונתן גוטליב נולד בירושלים וגדל בבית שמש. הוא למד בישיבה התיכונית בני צבי בבית אל ולאחר מכן בישיבה הגבוהה בבית אל. את שירותו הצבאי עשה בחיל התותחנים במסגרת ישיבת הסדר.

== פעילות עיתונאית ==
גוטליב החל את דרכו בתקשורת בתחילת שנת 2019 ככתב בערוץ 7, שם הוא משמש ככתב לענייני דתות.

במאי 2021 במהלך מבצע שומר החומות חשף גוטליב כי חברת סלקום מתכננת שביתת מחאה וקריאה לסולידריות ביום בו מתקיימת שביתת ערביי ישראל כתמיכה בתושבי רצועת עזה. חשיפתו זו חוללה סערה ציבורית רחבה במהלכה קראו חברי כנסת ומובילי דעת קהל לחרם צרכנים על החברה. הפרסום גרם לגל ענק של עזיבת לקוחות את סלקום.

במאי 2022 פרסם כי שופטת ביהמ"ש המחוזי בת"א השופטת מיכל אגמון גונן אישרה את השתתפותה בכנס של האגודה לזכויות האזרח, לכאורה בניגוד לכללי האתיקה לשופטים, בעקבות הפרסום ולחץ שהפעילו פוליטיקאים וארגוני ימין, הורתה נשיאת בית המשפט העליון אסתר חיות לשופטת אגמון גונן לפנות לוועדת האתיקה לשופטים, שאסרה על השתתפותה בכנס ובעקבות כך הודיעה השופטת מיכל אגמון גונן על ביטול השתתפותה בכנס.

ביוני 2022 חשף כי בשב"ס שוקלים לממן ניתוח אף קוסמטי למחבלת שביצעה בשנת 2015 פיגוע תופת במהלכו נפגעה באפה בעוד שלשוטר שנפצע באותו הפיגוע לא אושרו ניתוחים קוסמטיים. הפרסום עורר סערה וזעם בציבור הישראלי ובעקבות המאבק הציבורי הודיע שב"ס כי לא יממן את הניתוח.

ביוני 2022 פרסם כי בתיאטרון 'הפרינג' בבאר שבע עתידה לעלות ההצגה 'אינסטינקט בסיסי' שמבוססת על עדויות שניתנו לארגון שוברים שתיקה. בעקבות הפרסום התעורר לחץ ציבורי נגד הופעת ההצגה בתיאטרון עירוני ובסופו של דבר החליטה הנהלת התיאטרון להורות על ביטול ההצגה בבאר שבע. כתגובת נגד ארגוני היוצרים החרימו את התיאטרון במשך חודש, ובנוסף 67 אמנים בכירים חתמו על עצומה נגד התיאטרון.

ביוני 2023 הודיע על סיום עבודתו בערוץ 7.

== חיים אישיים ==
גוטליב למד בקריה האקדמית אונו תואר במשפטים<ref></ref>, גרוש ואב לבן, ומתגורר בעיר לוד.

==קישורים חיצוניים==

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:עיתונאים ישראלים
קטגוריה:סגל ערוץ 7
קטגוריה:בית שמש: אישים
קטגוריה:לוד: אישים
קטגוריה:בוגרי ישיבות תיכוניות
קטגוריה:בוגרי ישיבת בית אל
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1996
פטריק פייפר

פטריק פייפר (בגרמנית: Patrick Pfeiffer; נולד ב-20 באוגוסט 1999) הוא כדורגלן גרמני ממוצא גנאי המשחק בעמדת הבלם ביאנג בויז ברן.

==קריירה==
פייפר נולד בהמבורג למשפחה ממוצא גנאי. פייפר התחיל את הקריירה שלו בקבוצת הילדים של ברמפלד ובגיל 14 הצטרף לזו של המבורג. ב-21 במרץ 2018 ערך את הופעת הבכורה שלו בקבוצת המילואים של המועדון בניצחון 1-2 נגד אוטינר. ב-6 באפריל 2019 הבקיע את שער הבכורה שלו בקריירה בניצחון 3-4 נגד וייכה פלנסבורג.

בקיץ הצטרף לדרמשטאדט 98 מהבונדסליגה השנייה. ב-1 בדצמבר ערך את הופעת הבכורה שלו בקבוצה בהפסד 3-1 לארמיניה בילפלד.

ב-1 ביוני 2023 חתם לארבע שנים באאוגסבורג. בעונת 2023/24 ערך פייפר 11 הופעות במדי אאוגסבורג. באוגוסט 2024 הושאל ליאנג בויז ברן לעונה אחת.

==קישורים חיצוניים==

קטגוריה:כדורגלנים גרמנים
קטגוריה:כדורגלנים גנאים
קטגוריה:בלמי כדורגל גרמנים
קטגוריה:בלמי כדורגל גנאים
קטגוריה:המבורג: כדורגלנים
קטגוריה:כדורגלני דרמשטאדט 98
קטגוריה:כדורגלני אאוגסבורג
קטגוריה:כדורגלני יאנג בויז ברן
קטגוריה:גרמנים ממוצא גנאי
קטגוריה:גרמנים שנולדו ב-1999
קטגוריה:גנאים שנולדו ב-1999
דרור טוויל

הרב דרור טוויל (נולד בי"ג בתמוז ה'תשכ"ט, 26 ביוני 1969) הוא רב ישראלי, המשמש כרבה הראשי של העיר שדרות. משמש גם כרב הגרעין התורני "אפיקים בנגב" בעיר מאז הקמתו, ר"מ וראש הכולל בישיבת אפיקי דעת ודיין בבית דין לממונות.

== ביוגרפיה ==
נולד בכפר סבא למנחם ומלכה. למד בישיבת מרכז הרב. התגורר בעבר בנוה דקלים. ממקימי ישיבת ההסדר אפיקי דעת בעיר שדרות, ר"מ וראש הכולל בה במשך שנים רבות. הוא מלמד גם בישיבת ההסדר אור עציון. שימש גם כרב הגרעין התורני "אפיקים בנגב" בעיר ועמותת "רעות שדרות" מיסודו מאז הקמתו.

החל משנת ה'תשס"ה משמש דיין בבית דין לממונות בעיר שדרות מיסודה של ישיבת ההסדר בעיר, לצד ראש הישיבה הרב דוד פנדל והרב אריאל בראלי. בעל כושר לרבנות עיר מטעם מועצת הרבנות הראשית.

בשנת 2013, הבחירות לכנסת ה-19, השתתף בכנס שערכה מפלגת הבית היהודי. בשנת 2015, במערכת הבחירות לכנסת ה-20, הביע מחאה על שימוש בשירת נשים בקמפיין הבית היהודי. באוגוסט אותה שנה, לצד רבני ישיבת שדרות, הביע התנגדות להקמת בתי דין לגיור שלא במסגרת הרבנות הראשית.

בפברואר 2019 היה בין החותמים על אמנת תנועת חזון. בינואר 2022 קרא לתושבי העיר שלא להירשם לגני הילדים בשל נוסח טפסי הרשמה המשתמש בביטויים "הורה 1" ו"הורה 2". לאחר מכן שוחח עם פעילת להט"ב תושבת העיר, והגיע עמה להבנות והסכמות בנושא.

בפברואר 2022 החל הליך בחירת רב עיר לעיר שדרות, משרה שהייתה פנויה כאחת-עשרה שנים מאז פטירת הרב דוד בר חן. הרב טוויל נחשב למועמדם של שר הדתות מתן כהנא וראש העיר אלון דוידי, ונתמך גם על ידי תנועת ש"ס והרב יצחק יוסף. ביולי 2022 נבחר לתפקיד ברוב גדול. בטקס הכתרתו השתתפו בין השאר הרבנים הראשיים לישראל הרב דוד לאו והרב יצחק יוסף, הרב חיים דרוקמן, הרב דוב ליאור, הרב אריה שטרן, ראש העיר אלון דוידי, ועוד.<ref></ref>

נשוי למיכל ואב לילדים.<ref></ref>

== מפרסומיו ==
* [https://asif.co.il/wpfb-file/mishpatey-3-301-322-pdf/ קניית חפץ לא מסוים בכרטיס אשראי], משפטי ארץ ג' – קניין ומסחר, תש"ע
* [https://asif.co.il/wpfb-file/1-17-pdf-22/ מערכת המשפט במדינת ישראל – מבט הלכתי תורני], אמונת עתיך 96, תשע"ב
* [https://asif.co.il/wpfb-file/1-14-pdf-36/ עשיית דין לעצמו בתפיסת ממונו של החייב], אמונת עתיך 104, תשע"ד
* 'איפור קבוע, האם כתובת קעקע', אפיקי דעה – בבא קמא, נדרים, עמ' 234–240
* 'טלטול משחקים בשבת', אפיקי דעה – בבא מציעא, שבת, עמ' 217–223
* 'מקדש במלוה ובהנאת מלוה', אפיקי דעה – קידושין, עמ' 136–151
* תוקפו של תנאי להתרת שמושי חול בבית הכנסת', אפיקי דעה – קדושת בית הכנסת ובית המדרש, שדרות תשס"ט, עמ' 151–163

==קישורים חיצוניים==
* אתר [https://sites.google.com/view/sderotaravdror שיעורי הרב דרור טוויל]
* [https://sderot.org/search?rabbi=1250 שיעורי הרב דרור טוויל], באתר ישיבת ההסדר שדרות
* [https://www.reut-sderot.org.il/רב-הקהילה/ רב הקהילה], באתר "רעות שדרות"
* שיעורי הרב דרור טוויל [https://youtube.com/playlist?list=PLZPj_33oo1Dn556vv8zSAH9oW-vcPlyT9 ביוטיוב]
* 

== הערות שוליים ==

קטגוריה:רבני ערים בישראל
קטגוריה:בוגרי ישיבת מרכז הרב
קטגוריה:תלמידי הרב אברהם אלקנה שפירא
קטגוריה:שדרות: רבנים
קטגוריה:רבני הציונות הדתית בישראל
קטגוריה:רבני הציונות הדתית
קטגוריה:רבנים תימנים ישראלים
קטגוריה:תלמידי הרב מרדכי שטרנברג
קטגוריה:ישראלים שנולדו ב-1969
סקוט (נהר, קליפורניה)

הנהר סקוט (באנגלית: Scott River) הוא יובל באורך של כ-97 קילומטרים של הנהר קלאמת, במחוז סיסקיו בצפון קליפורניה בארצות הברית.

==היסטוריה==
מבחינה היסטורית כינו ציידי הפרוות את הנהר "נהר הבונה" (Beaver River), לפני שחברת מפרץ הדסון כמעט הכחידה את הבונה מהאזור בתחילת המאה ה-19. ל הגיעו לראשונה (האירופאים הראשונים) , תומאס מקיי (Thomas McKay), ג'ורג' אדולפוס דוזל (George Adolphus Duzel) ועוד 16 ציידי פרוות מחברת מפרץ הדסון בשנת 1836. בשנת 1850 לבדה, לפי הדיווחים, לכד מיק 1,800 בונים בעמק סקוט, שהיה ידוע אז כעמק הבונה (Beaver Valley). מיק, שצד בכל רחבי המערב, הכריז על עמק הבונה כאחד המקומות הטובים ביותר שראה אי פעם ללכידת בונים וחיות ציד, וחזר לפרוש לגמלאות שם בחוות ג'וסייה דול (Josiah Doll) מ-1871 ועד מותו ב-1889 בגיל 90. גילוי הזהב ב-1850 במהלך הבהלה לזהב בקליפורניה על ידי החלוץ ג'ון וו. סקוט (John W. Scott) ב, במורד הנהר מעמק סקוט, הביא מחפשי זהב רבים לאזור; התגלית של סקוט הובילה להענקת שמו לעמק והנהר לכבודו.

==אגן הניקוז==
אגן הניקוז של הנהר סקוט משתרע על פני כ-2,080 קמ"ר. כשני שלישים מהקרקע בבעלות פרטית, וכשליש בבעלות ציבורית. כ-45 אחוזים מהקרקע משמשים ליערנות, 40 אחוז למרעה, 13 אחוזים לגידולים ו-2 האחוזים הנותרים מהקרקע משמשים למטרות שונות.

==בית גידול ושימור==
מכונות חפירה שפעלו בעמק סקוט בין השנים 1934 ו-1950 גרמו לכמה מהנזקים הבולטים ביותר שנגרמו בתקופת הכרייה. מכונות מחפר יובה (Yuba) גדולות, שהשתמשו גם בכספית לעיבוד חול וחצץ, חפרו חומר בעובי 15 עד 18 מטרים מתחת לערוץ הנהר ומישורי השיטפונות ויצרו ערימות של פסולת כרייה בגובה של יותר מ-8 מטרים במורד הזרם מהיישוב הקטן .

בשוגר קריק (Sugar Creek), יובל של נהר סקוט שהוא בדרך כלל נחל אכזב, עבדה בטסי סטייפלטון (Betsy Stapleton), בעלת הקרקע המקומית, עם מייקל פולוק (Michael Pollock) ממנהל האוקיינוסים והאטמוספירה הלאומי כדי ליצור "מקביל לסכר בונים" על ידי נעיצה של עמודים לתוך ערוץ הנחל כדי למשוך בונים לבנות סכרים. כעת יש בשוגר קריק בריכות בונים רב-שנתיים בעוד שהנחלים הסמוכים מתייבשים בקיץ ובסתיו. השיטה של פולוק שימשה בהצלחה ביובל ברידג' קריק (Bridge Creek) באורגון, שם הגידול שלאחר מכן בסכרי בונים הוביל לעלייה דרמטית בשפע טרוטת עין-הקשת.

==קישורים חיצוניים==
<div style="direction: ltr;">
*[https://www.scottriver.org/ Scott River Watershed Council]
</div>

==הערות שוליים==

קטגוריה:צפון קליפורניה: גאוגרפיה
קטגוריה:קליפורניה: נהרות
נתן ג'ייאן

חתימת רבי נתן ג'ייאן
הרב נתן ג'ייאן השני<ref>להבדילו מרבי נתן ג'ייאן הראשון שחי בשנות הת'. (והיה גם הוא מחכמי תלמסאן).</ref> (סביב ה'תק"י, 1750 - סביב ה'תקפ"ה, 1825) היה פייטן, מקובל, ראש ישיבה, פוסק הלכה, אב בית הדין ורבה של תלמסאן שבאלג'יריה בשלהי המאה ה-18 ובראשית המאה ה-19.

== קורות חייו ==
נולד בתלמסאן לאביו רבי ישראל.<ref>ראו: מלכי ישורון - אלג'יר, עמ' 88 בערכו.</ref> ככל הנראה בצעירותו היה שוחט עופות לקהילה.<ref>ראו: נחלת אבות משאש, חלק ו סוף דרוש תעו.</ref> לא יאוחר משנת ה'תק"ס התמנה לאב בית הדין ורבה של העיר תלמסאן. חבריו לדיינות באותו הזמן היו רבי שמואל ויצאל ורבי יעקב בן יצו.<ref>ראו בהסכמה של רבי נתן ובית דינו לספר 'מחזור קטן'.</ref> לא יאוחר משנת ה'תקע"ה הצטרף לשימש עמו בדיינות תלמידו רבי חיים קצבי.<ref>ראו 'מקבציאל' כרך לח עמ' תתסח.</ref> בין השנים ה'תקל"ה - ה'תקל"ח התכתב עם אישים בתונס,<ref>ראו: קובץ צפונות גיליון יט עמ' צה.</ref> אלג'יר, מעסכר, ותלמסאן, בין השאר התכתב עם הרב ישועה צולטאן דיין בתלמסאן.<ref>ע"פ קטלוג אתר הספרייה הלאומית, מס' מערכת: 990034895670205171

</ref> כמו כן התכתב עם חכמי מרוקו כדוגמת רבי שאול ישועה אביטבול.<ref>ראו: אבני שי"ש מהדורה קמא ח"ב סימן צט. וראו עוד מלכי רבנן דף עט עמוד א, שרבי שאול ישועה ביקש מרבי נתן להשתדל הוציא את הספר 'משיח אלמים' לרבי יהודה כלץ.</ref>

מאגרת ששלח הרב נתן לרב יהושע בן גיגי רבה של תאזה, עולה כי יהודי העיר תלמסאן נרדפו באותם הימים, וברחו למרוקו. יהודי העיר תאזה אירחו אותם אצלם. רבי נתן הודה לרבי יהושע ב גיגי רבה של העיר על אדיבותם של יהודי עירו.<ref>ראו ב[https://www.nli.org.il/he/manuscripts/NNL_ALEPH000100095/NLI#$FL27843931 כתב יד אתר הספרייה הלאומית].</ref>

כמו כן עסק בענייני קבלה, והתכתב עם הרב חזקיה יצחק שרעבי (בנו של הרש"ש) בעניינים אלו.<ref>ראו: אוהל חיים חלק א' אוסף להמן, עמ' 88.</ref>

==== ראש ישיבה ====
רבי נתן היה ראש הישיבה בתלמסאן,<ref>ראו בספר עמודי העבודה (לאנדסהוט) עמ' 284.</ref> ומבין תלמידיו נמנה הרב חיים קצבי,<ref>ראו בספרו 'תוצאות חיים' דף א עמוד ב, בד"ה ועתה פן ישלח ידו.</ref> לימים רבה של תלמסאן.

=== יצירתו הפיוטית ===
רבי נתן כתב לפחות שלשים וחמש פיוטים, חלקם בעברית וחלקם בערבית יהודית. אחד מפיוטיו המפורסמים הוא 'נורא בי עמרם' - פיוט שכתב לידידו רבי עמרם עמאר בתגובה לכך שהלה הביע את צערו על כך שרבי נתן הפסיק להתכתב עמו.<ref>ראו 'מקבציאל' כרך לח עמ' תתעג.</ref>

=== השפעתו ההלכתית ===
לרבי נתן הייתה השפעה הלכתית על רבני תלמסאן, בכתביו משתקף תיעוד נדיר של מנהגי יהדות תלמסאן. כמו כן הייתה לו השפעתו הלכתית על הרבנים הבאים אחריו, כדוגמת הרב יוסף משאש, שהביא משמו למעלה מעשרה פסקי הלכה.<ref>כולם קובצו ב'מקבציאל' כרך לח עמ' תתעז-ט.</ref>

להערכת החוקרים יש לשער את פטירתו בין שנת ה'תקע"ה לשנת ה'תקפ"ה.<ref>המסמך האחרון שהגיע אלינו הוא מחשוון תקע"ה. ומשנת תקפ"ו רבי חיים קצבי חתום על פסקי דין ללא רבי נתן. מה שאומר שתאריך פטירתו נע בין תקע"ה לתקפ"ה.</ref>

== חיבוריו ==
מקבץ מכתביו ראו אור בספר:
* כתבי וחכמי תלמסאן - ירושלים תש"ע.
* פסקי דין - אחדים מהם ציטט הרב יוסף משאש<ref>ראו למשל: גרש ירחים דף מט, קד.</ref> ורובם אבדו.
* חידושי תורה - הביא אחדים מהם הרב יעקב פייתוסי.<ref>ראו: ספר ירך יעקב, ריש פרשת וישלח.</ref> ורובם אבדו.
* פיוטים - מקבץ מהם נדפסו בספר 'שבח אלהים' - אוראן, תרט"ז. ופיוטים נוספים מצויים בכתבי יד.

== הערות שוליים ==

קטגוריה:תלמסאן: רבנים
קטגוריה:אבות בתי דין
קטגוריה:ילידי 1750
קטגוריה:נפטרים ב-1825
אקספורד

אקספורד (באנגלית: Exford) הוא כפר במרכז הפארק הלאומי אקסמור, 11 ק"מ צפונית־מערבית לדולברטון ו־16 ק"מ דרומית־מערבית למיינהד, בסומרסט, אנגליה, הממלכה המאוחדת. כקילומטר משם נמצא הכפר לינקומב.

נכון לשנת 2020, אוכלוסיית הכפר מונה כ־407 אנשים.<ref></ref> במרכז הכפר נמצאת מדשאה. 

בכפר יש חנות כלבו, סניף דואר, מוסך, אכסניית נוער, בית ספר יסודי וגן שעשועים.

== היסטוריה ==
ממזרח לכפר נמצאים מבנים פרהיסטוריים. על גבעה ממערב נמצא מבצר בשם טירת הפרה (Cow Castle) מתקופת הברזל. וממזרח לכפר נמצאת טירת סטאדון היל.<ref></ref>

ספר יום הדין משנת 1086 מזכיר שמונה יישובים בקהילה, חמישה מתוכם נקראים אקספורד והאחרים הם באלמסוורת'י, סטון, ודונסקומב.

הקהילה הייתה במחוז קארהמפטון.<ref></ref>

במאה ה-19 הוקמו מסביב לכפר מכרות ברזל ונחושת על ידי "חברת עופרת הברזל של אקספורד".

בכפר קיימת מכלאת כלבים לצורך ציד אייליים כבר מ-1875.

בשנת 1930 נבנה גשר על הנהר העובר בכפר על בסיסו של גשר ישן יותר מימי הבניים.<ref></ref>

== קישורים חיצוניים ==

* [https://www.visit-exmoor.co.uk/our-towns/exford מידע על אקספורד] באתר הרשמי 
* [https://web.archive.org/web/20100411044921/http://www.dmoz.org/Regional/Europe/United_Kingdom/England/Somerset/Exford/ אקספורד] במדריך הפתוח
נוף באקספורד.

== הערות שוליים ==

קטגוריה:הממלכה המאוחדת: יישובים
סטיב מק

סטיב מקקאטצ'און (באנגלית: Steve McCutcheon; נולד ב-15 בינואר 1972), הידוע בשם הבמה סטיב מק (Steve Mac), הוא מפיק מוזיקלי, פזמונאי ומוזיקאי בריטי.<ref></ref><ref></ref>

== קריירה ==
מק קיבל את הפריצה שלו בתעשיית המוזיקה בתחילת שנות ה-90 של המאה ה-20, כאשר כתב את הלהיט "(I Wanna Give You) Devotion" של נומאד ו-MC מייקי פרידום, שהגיע למקום השני במצעד הסינגלים הבריטי. מאז 1991, הוא חבר בלהקת Undercover .<ref></ref>

מק כתב והפיק שירים רבים למוזיקאים רבים, בין היתר לאד שירן, מלאני סי, פינק, וסטלייף, ליטל מיקס, קלווין האריס, דמי לובאטו, ואן דיירקשן, הסאטרדייז, ליאונה לואיס וריטה אורה.<ref></ref><ref></ref><ref></ref><ref></ref>

ב-2010, מק זכה, כחלק מהכותבים והמפיקים של השיר "Beat Again" של JLS, בפרסי המוזיקה הבריטית בקטגוריית סינגל בריטי.<ref></ref>

ב-2012 ו-2013, מק זכה, כחלק מהכותבים והמפיקים של השירים "Glad You Came" של הוונטד ו-"" של קוברה סטארשיפ וסאבי , בפרס שיר השנה של ASCAP.

ב-2017, מק זכה בפרס פזומנאי השנה, ובפרס מפיק השנה בפרסי המוזיקה העולמית של A&R, ובפרס המייסדים של ASCAP עבור תרומתו לתעשיית המוזיקה.<ref></ref>

ב-2018, הוא היה מעומד, כחלק מהכותבים והמפיקים של השיר "What About Us" של פינק, בפרס גראמי בקטגוריית ביצוע סולו הפופ הטוב ביותר.

ב-2018, מק זכה בפרס מפיק בריטי בפרסי המוזיקה הבריטית.<ref></ref> בנוסף, הוא זכה בפזמונאי השנה ושיר השנה בטקס פרסי מוזיקת הפופ השנתי של ASCAP.<ref></ref>

== קישורים חיצוניים ==

== הערות שוליים ==

קטגוריה:מפיקים מוזיקליים בריטים
קטגוריה:פזמונאים בריטים
קטגוריה:מוזיקאים בריטים
קטגוריה:בריטים שנולדו ב-1972
כחלון הקוטב

כַּחְלוֹן הַקֹּטֶב<ref></ref> (שם מדעי: Zizeeria karsandra)<ref name="Smetacek"></ref> בעבר כונה כחליל הקוטב, הוא פרפר קטן ממשפחת הכחליליים. המין תואר לראשונה על ידי פרדריק מור ב-1865.

כחלון הקוטב נפוץ בישראל במהלך כל השנה ומקים מספר דורות ברצף.<ref></ref>

בעברית שמו נגזר מהצמח ממנו ניזון בעיקר הקוטב המצוי (Tribulus terrestris).

== תיאור ==
פרדריק מור תיאר את המין ב-1865: "חלקו עליון בצבע סגול-חום. חלקו התחתון בצבע חום-אפרפר עם שוליים חיצוניים המוגדרים בקו חום. הכנף קדמית בחלק התחתון בעלת כתם בתוך תא המורכב מכתמים בצורת דיסקות, חלקו התחתון של התא הוא כתם בצורת מהין חצי עיגול, מעליו כתם וסדרה של שישה כתמים שחורים המוקפים בפס לבן דקיק; שולי הכנפיים והקו מתחתם, אשר עוברים בצורה קשתית לצדי הכנפיים, בצבעים חומים חיוורים ולבנים. על הכנף האחורית שנים עשר כתמים שחורים, ופס חצי כדורי, מוקפים בלבן; שול הכנף הוא קו חום בהיר, עם כתמים בהירים המוקפים בלבן, ושורה תת-שולית של קשתות לבנבנות חומות: שיערות דקיקות (cilia) בסוף הכנפיים בצבע חום אפרפר."<ref name="SwinhoeIndica"></ref>

מוטת הכנפיים של כחלון הקוטב היא 15–20 מ"מ, גודל זה הוא קטן גם בהשוואה למינים אחרים במשפחת הכחליליים. גודלו ונטייתו לעופף קרוב לקרקע גורמת לכך שיהיה קל לפספס אותו במראית העין.<ref name=":0"></ref>

הזכר בעל צבע כחול בכנפיו הפנימיות והנקבה בעלת צבע חום.<ref></ref>

== בית גידול ==
מין זה נצפה לרוב בסביבה הנפוצה למינים נוספים במשפחת הכחליליים. לרוב שטחי מדשאות פתוחים, אזורי דשא ועשב בצמוד למדרכות ושבילים, אזורים לחים בקרבת העיר או בצמוד לים. מקומות אילו הם גם בית הגידול של הצמח הפונדקאי של מין זה, ארכובית שבטבטית.<ref name=":0" />

== תפוצה ==
מין זה נפוץ מדרום הים התיכון, ברצועה רחבה עד הודו,<ref name="Smetacek" /> סרי לנקה, איי אנדמן וניקובר, מיאנמר, תאילנד, מלזיה, יונאן, אינדונזיה, הפיליפינים, חצי האי ערב, איחוד האמירויות הערביות, ערב הסעודית ועומאן, גינאה החדשה וצפון ומזרח אוסטרליה.

== אקולוגיה ==
הביצים מוטלות אחת בכל פעם ועם מרווחים. הביצה היא בצבע לבן-ירקרק עד כחלחל בזמן ההטלה והופכת לצבע אפור קרמי לקריאת הבקיעה. גודלה לרוב הוא כ-0.5 מ"מ קוטר ו-0.3 מ"מ גובה, צורת הביצה היא עגולה וחלקה העליון שטוח.<ref name=":0" />

== צמחי מזון ==
צמחי המזון המתועדים כוללים:<ref name="Savela"></ref>
* Zornia diphylla
* Amaranthus viridis (בקשר עם סמביוטי עם הנמלה Tapinoma melanocephalum)
* Amaranthus tricolor
* Amaranthus viridis
* Melilotus indica
* אלפלפה
* Zornia diphylla
* Trifolium alexandrinum
* Glinus lotoides
* Tribulus cistoides
* Tribulus terrestris

== שימור ==
ביוון מין זה מוגדר כפגיע עקב הפגיעה העזה והבנייה בבתי הגידול שלו. מסיבה זו כחלון הקוטב נחשב לפרפר מוגן לפי החוק היווני. הסכנה הגדולה ביותר ככל הנראה עבור מין ביוון היא שינוי מרחב המחיה שלו וחוסר הסתגלות למרחבים חדשים עקב בנייה ופיתוח של כבישים אזרחיים.<ref></ref>

== גלריה ==
<gallery>
קובץ:Flora and Fauna Savandurga Karnataka (35).jpg|עליון (זכר)
קובץ:Zizeeria karsandra female up.jpg|עליון (נקבה)
קובץ:Dark_Grass_Blue_(Zizeeria_karsandra)_in_Hyderabad,_AP_W_IMG_7950.jpg|בהיידרבאד, הודו
</gallery>

== קישורים חיצוניים ==

== הערות שוליים ==

קטגוריה:בעלי חיים שתוארו ב-1865
קטגוריה:טקסונים שתוארו בידי פרדריק מור
קטגוריה:המזרח התיכון: חרקים
קטגוריה:כחליליים
קטגוריה:ארץ ישראל: פרפראים
נקודת פורקווה פה

נקודת פורקווה פא או נקודת פורקווה פה (באנגלית: Pourquoi Pas Point) היא לשון יבשה מכוסה קרח, המהווה את הצד המערבי של הכניסה (של שפך המפרץ אל הים) למפרץ ויקטור.

== היסטוריה ==
=== מיפוי הנקודה ===

לשון היבשה התגלתה ומופתה לראשונה על ידי המשלחת הצרפתית לאנטארקטיקה, אשר חקרה את האזור בין השנים 1950–1952.

=== מקור השם ===

שמה של הנקודה ניתן לה בשנת 1954.

הנקודה נקראת על שם ספינת חקר הקוטב הצרפתית "פורקווה פא" "Pourquoi-Pas ?" (הגייה: פורקווה-פא; תרגום: "למה לא?" או "מדוע לא?").

פורקווה פה